ગોપાલગ્રામના વતની અને અમરેલી ખાતે વસતા હરી ૐ ઈન્‍ડસ્‍ટ્રીઝના સ્‍થાપક માલીક બટુકભા હરીભાઈ ગજેરાનું ગત તા.19/10ના રોજ ટુંકી બીમારી બાદ અવસાન થતા આજ તેમના દશા શ્રાઘ્‍ધ નિમિતે તા.ર9/10ના રોજ તેમના પરિવારજનો દ્વારા પોતાના માર્ગદર્શક વડીલનું 64 વર્ષની ઉંમરે અવસાન થતાં તેઓને સેવારૂપે શ્રઘ્‍ધાંજલિ આપવા 64 રકતદાતાઓ દ્વારા રકતદાન કરવા સંકલ્‍પ કરેલ. ઈન્‍ડિયન રેડક્રોસસોસાયટી અમરેલીના ઉપક્રમે યોજેલ આ રકતદાન કેમ્‍પને સ્‍વ. બટુકભાઈના મોટાભાઈ ચુનીભાઈ ગજેરાએ દીપ પ્રાગટય કરી ખુલ્‍લો મુકેલ. તેમજ તેમના લઘુબંધુ રામભાઈ ગજેરા, પુત્રો રાજેશભાઈ, ચિરાગભાઈ, સતીષભાઈ, હાર્દિકભાઈ ભત્રીજા કાળુભાઈ, રાજુભાઈ, હસુભાઈ, ચેતનભાઈ, કમલેશભાઈ, વિપુલભાઈ, અતુલભાઈ, ભાણેજ હીરેનભાઈ, તુષારભાઈ, આકાશ, ફેનિલ, અશોકભાઈ, વેવાઈ દલસુખભાઈ મુંગલપરા, દીકરીઓ, જમાઈઓ મહેશકુમાર, અશ્‍વિનકુમાર, નિકિતકુમાર સહિત ગામના ભવાની ચોક, ભકિતપરા, સરદારપરા, જલારામ શેરી, લીમડા શેરી વિસ્‍તારના યુવાન ભાઈઓ, બહેનોએ રકતદાન કરી ધાર્મિક અને સેવાભાવી બટુકભાઈને શ્રઘ્‍ધાંજલિ આપી હતી. દુઃખદ પ્રસંગે રકતદાન કેમ્‍પનું આયોજન કરી સમાજને પ્રેરણાદાયી ઉદાહરણ પુરૂ પાડી 6પ યુનિટ બ્‍લડ ડોનેશન કરતા ગજેરા પરિવાર વતી સ્‍વ. બટુકભાઈના ધર્મપત્‍ની શાંતાબેન ગજેરાને ઈન્‍ડિયન રેડક્રોસ સોસાયટી અમરેલીના એડવાઈઝરી કમિટીના મેમ્‍બર વિપુલ ભટ્ટીએ સન્‍માન પત્ર આપી પ્રેરક સેવા બદલ સન્‍માનિત કર્યા હતા. રકતદાન કેમ્‍પમાં ગામના અગ્રણી શંભુબાપા વાડદોરીયા, ચુનીલાલ વાડદોરીયા, કેશુભઈ વાડદોરીયા, વાલજીભાઈ ગજેરા, ભીખુભાઈ, રામજીભાઈ ગજેરા, ગોબરભાઈ ગજેરા, કિરીટભાઈ ગજેરા, મનસુખભાઈ, ગોવિંદભાઈ, ચંપકભાઈ ધકાણ, રમેશભાઈ ઠુંમર, બાબુભાઈ,નારણભાઈ ભંડેરી, ભાવેશભાઈ કોરાટ વગેરે ઉપસ્‍થિત રહયા હતા. આ રકતદાન કેમ્‍પને સફળ બનાવવા જીતુભાઈ કે. ગજેરા, ડો. વાળા, રાજુભાઈ પટેલ, કિશોરભાઈ વાડદોરીયા, સંજયભાઈ વાડદોરીયા, નિલેશભાઈ ગજેરા, જય વાડદોરીયા, મૌલિક ગજેરા, યશ ગજેરા, ભુરાભાઈ, સુરેશભાઈ વગેરેએ જહેમત ઉઠાવી હતી. તેમ વિપુલ ભટ્ટીએ જણાવેલ છે.